	[image: image1.png]



	R O M Â N I A

Judetul Timis

Municipiul  Timisoara

Directia  Fiscala a Municipiului Timisoara

Timisoara, B-dul Mihai Eminescu nr. 2B, C.I.F. 21666630,

Tel 0256-408.100/fax 0256-408.191, www.dfmt.ro
	



BIROUL SOLUTIONARI  CONTESTATII SI METODOLOGIE 

E12013-000520/19.03.2013
                                                                                                                      APROBAT

                                                                                                        PRIMAR

                                                                                                               ROBU NICOLAE

Referat 

privind acordarea scutirii de la plata impozitului aferent cladirii situate in Timisoara str. Iosif Nemoianu nr. 3, datorat bugetului local al municipiului Timisoara pentru anul fiscal 2013, Fundatiei pentru Copii Ronald McDonald 

Prin cererea inregistrata la Directia Fiscala a Municipiului Timisoara sub nr.E12013-000520/11.01.2013, completata cu documentatia inregistrata sub nr.E22013-005667/28.02.2013, Fundatia pentru Copii Ronald McDonald, cu sediul in Bucuresti, sector 1, Intrarea Straulesti nr. 35-45, CIF11074704, solicita in baza art. 250 alin. 1 pct. 19 din Legea nr.571/2003 privind Codul fiscal, acordarea scutirii de la plata impozitului pe cladiri aferent cladirii situate in Timisoara str. Iosif Nemoianu nr. 3, “Casa Ronald McDonald Timisoara”, datorat bugetului local al municipiului Timisoara pentru anul fiscal 2013. 

Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.” 

Prin Hotararea Consiliului Local nr.237/29.05.2012, privind stabilirea impozitelor şi taxelor locale în Municipiul Timişoara pentru anul 2013, anexa nr.6, Consiliul Local al Municipiului Timisoara a stabilit procedura de acordare a scutirii de la plata impozitului pe cladiri prevazuta la art.250 alin.1 pct.19 din Legea nr.571/2003. 
Conform art.1 si art.2 al anexei nr.6 la Hotararea Consiliului Local nr.237/29.05.2012:
· art. 1 „Pentru anul fiscal 2013, nu se supun impozitarii cladirile pentru care sunt indeplinite cumulativ urmatoarele conditii: (1) sunt utilizate exclusiv de catre asociatii, fundatii sau culte; (2) sunt utilizate exclusiv pentru desfasurarea cu titlu gratuit de activitati social-umanitare, constand in asigurarea de gazduire, hrana, sprijin material, ingrijire medicala, asistenta sociala, psihologica, activitati educationale, activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din familii dezorganizate, persoane cu handicap, persoane varstnice , etc). „
· art.2 al anexei nr. 6 “Scutirea prevazuta la art. 1 se acorda prin hotărârea consiliului local, pe baza de cerere, ...”
Din documentele depuse de fundatie in sustinerea cererii de acordare a scutirii inregistrate la Directia Fiscala a Municipiului Timisoara sub nr. E22013-005667/28.02.2013, rezulta urmatoarele:
· potrivit art. 4 din Actul Constitutiv si din  Statutului Fundatiei Pentru Copii Ronald McDonald, aceasta este o persoana juridica cu caracter non-profit, scopul fundatiei fiind exclusv caritabil. 
· conform art. 7 din statutul fundatiei, Fundatia pentru Copii Ronald McDonald are urmatoarele obiective: „asigurarea sanatatii copiilor care nu isi permit asistenta medicala si integrarea lor in societate si dezvoltarea/incurajarea de programe in urmatoarele domenii: ingrijire medicala pentru copii, educatie si arta pentru copii, asistenta acordata copiilor aflati in suferinta, internati in spital si parintilor acestor copii.”
· potrivit declaratiei pe proprie raspundere a reprezentantului fundatiei, d-na Panaite Irina (avand functia de director executiv al fundatiei) „ in cladirea situata in Timisoara str. Iosif Nemoianu nr.3 nu se desfasoara activitati economice, singura activitate desfasurata in cladirea respectiva constand in cazarea temporara gratuita a familiilor care vin cu copiii la clinicile medicale din Timisoara si care pe perioada spitalizarii nu au unde sa locuiasca.”
Aratam ca, in vederea verificarii indeplinirii conditiilor necesare pentru acordarea scutirii de la plata impozitului pe cladiri, organul fiscal a procedat la efectuarea unei cercetari la fata locului, respectiv la cladirea situata in Timisoara str. Iosif Nemoianu nr. 3, in baza art.57 din OG nr.92/2003 privind Codul de procedura fiscala si art. 5 din anexa nr. 6 la Hotararea Consiliului Local nr.237/29.05.2012. 
Potrivit procesului-verbal incheiat in data de 12.03.2013, ca urmare a efectuarii cercetarii la fata locului, toate spatiile din cladirea situata in Timisoara str. Iosif Nemoianu nr. 3, sunt utilizate pentru cazarea cu titlu gratuit a apartinatorilor copiilor internati la Spitalul Louis Turcanul. 
Avand in vedere cele prezentate mai sus, consideram ca, cladirea situata in Timisoara str. Iosif Nemoianu nr. 3, se incadreaza in dispozitiile art. 1 din anexa nr. 6 privind procedura de acordare a scutirii de la plata impozitului pe cladiri prevazuta la art. 250 alin. (1) pct. 19 din Legea nr.571/2003 privind Codul fiscal, a  Hotarararii Consiliului Local nr.237/29.05.2012.
Mentionam faptul ca impozitul pe cladiri aferent anului fiscal 2013 pentru cladirea situata in Timisoara, str. Iosif Nemoianu nr. 3, este in cuantum de 449.209 lei.
Avand in vedere cele prezentate mai sus,  

PROPUNEM:

Acordarea scutirii de la plata impozitului pe cladiri aferent cladirii situate in Timisoara, str. Iosif Nemoianu nr. 3, datorat bugetului local al Municipiului Timisoara pentru anul fiscal 2013, Fundatiei pentru Copii Ronald McDonald, cu sediul in Bucuresti, sector 1, Intrarea Straulesti nr. 35-45, CIF11074704.

